stanford-oval/wikipedia huggingface dataset:
הדרזדן דולס
קריירה > הפסקה וחזרה

בשנת 2008 הפסיק הצמד להופיע, כאשר לדברי ויגיליון, אין בעיות בקשר בינו ובין פאלמר והם ישובו להופיע כשיגיע הזמן הנכון. שמועות על איחוד ב-2009 הוכחשו על ידי פאלמר, אך בספטמבר 2010 הודיעו השניים, בסרטון שהעלו ל-YouTube, על מסע הופעות חדש של הלהקה.
דיסקוגרפיה > אלבומים

The Dresden Dolls - 2003
Yes, Virginia... - 2006 ‏ (#42 ארצות הברית, #41 אוסטריה, #138 צרפת, #105 אנגליה)
דיסקוגרפיה > מיני אלבומים ואלבומי הופעות

The Dresden Dolls - 2001
A Is for Accident - 2003
2008 - ...No, Virginia ‏ (#94 ארצות הברית)
דיסקוגרפיה > סינגלים

Good Day - 2003
Girl Anachronism - 2003
Coin-Operated Boy - 2004
Sing - 2006
Backstabber - 2006
Shores of California - 2007
Night Reconnaissance - 2008
Dear Jenny - 2008
דיסקוגרפיה > DVD

Live: In Paradise - 2005
Live at the Roundhouse - 2007
הדרזדן דולס, 2002
הדרזדן דולס 2002
מפרץ ניו יורק העליון

| --- | --- |

 מידע כללי
 מיקום:  מפרץ ניו יורק 
 סוג:  מפרצון 
 מידע נוסף
 נהר מזין:  הדסון, איסט ריבר, Gowanus Canal 
 מדינות באגן הניקוז:  ארצות הברית ארצות הברית
 קואורדינטות:  40°40′10″N 74°02′42″W﻿ / ﻿40.669444444444°N 74.045°W﻿ / 40.669444444444; -74.045
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימפרץ ניו יורק העליון(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימפרץ ניו יורק העליון
 
מעברי מים בעיר ניו יורק: 1. נהר הדסון, 2. איסט ריבר, 3. מפרץ לונג איילנד, 4. מפרץ ניוארק, 5. מפרץ ניו יורק העליון, 6. מפרץ ניו יורק התחתון, 7. מפרץ ג'מייקה, 8. האוקיינוס האטלנטי
מנהטן, מבט מפארק החירות
מפרץ ניו יורק העליון (באנגלית: Upper New York Bay) הוא זרוע של האוקיינוס האטלנטי לתוך שפך נהר ההדסון אשר יוצר באופן טבעי את נמל ניו יורק (אנ'), צפונית לנֵרוֹז (המצר) (אנ'). ממזרח למפרץ נמצאים האי לונג איילנד, לרבות רובע ברוקלין, מצפונו מנהטן, ומערבית לו נמצאת מדינת ניו ג'רזי ורובע סטטן איילנד. המפרץ ניזון ממי הנהר הדסון, ומקושר למפרץ ניוארק דרך מצר קיל ואן קול (אנ') ולמפרץ ניו יורק התחתון דרך הנרוז. זהו נמל עמוק מוגן המסוגל להכיל את הספינות הגדולות ביותר. הגבול בין מדינת ניו יורק למדינת ניו ג'רזי עובר במרכז המפרץ העליון, ועל כן סמכות ההפעלה של הנמל נתונה בידי רשות נמלים משותפת של ניו יורק וניו ג'רזי.
היסטוריה

המפרץ בכללו: העליון והתחתון, התגלה לראשונה בשנת 1524 על ידי משלחת חקר צרפתית בראשותו של ג'ובאני דה וראצאנו. על שמו קרוי הגשר שמחבר את ברוקלין ולונג איילנד עם סטטן איילנד, מעל מצר הנרוז.
איים

במפרץ מספר איים הכוללים את אי המושלים, אי אליס וליברטי איילנד ושונית רובינס (אנ').
השונית הייתה בית גידול של צדפות במהלך רוב המאה ה-19 אולם בשל זיהום הים באזור זה השונית נהרסה.
נתיבי ספנות

במהלך מרבית שנות קיומו של נמל ניו יורק עברו מרבית ספינות הנוסעים דרך המפרץ ונוסעיהן ראו את פסל החירות המצוי בו. מאז שנות ה-50 של המאה ה-20 הוסטו קווי הספנות והם עוברים היום דרך מצר ואן קאל לנמל ניוארק - אליזבת (אנ').
הגנת המפרץ ונמל ניו יורק

בכל הקשור להגנת נמל ניו יורק, לא ניתן להפריד בין ההגנות על המפרץ העליון ועל המפרץ התחתון, כי הם שלובים זה בזה. הגנת המפרץ העליון ונמל ניו יורק הייתה במסגרת פיקוד חיל התותחנים של צבא ארצות הברית. ההגנה התבססה לאורך כל ההיסטוריה של ארצות הברית על מספר מצודות חוף, שמטרתן הייתה להגן באש מפני פלישה למפרץ ניו יורק. קו הגנה ראשון, היה באמצעות מצודות ששלטו באש על מיצר הנארוז שהיווה את הכניסה לנמל ניו יורק. המצודה פורט וודסוורת', מוקמה בסטטן איילנד מתחת לגשר וארזאנו נרוז דהיום, ושלטה באש תותחים לכיוון מזרח ודרום (ובעת הצורך גם לכיוון צפון אל תוך המפרץ העליון). מצודות פורט המילטון ופורט לה פאייט מוקמו בצד המזרחי של המיצר (בברוקלין) ושלטו באש לכיוון מערב ודרום (ולעת הצורך - כנ"ל לכיוון המפרץ העליון). מצודת פורט טילדן(אנ') שעל השרטון הדרומי של מפרץ ג'מאייקה שלטה באש מערבה, על הכניסה למפרץ התחתון ודרומה ומזרחה על כל כלי שיט שיתקרב למפרץ. מצודת פורט האנקוק שבקצהו הצפוני של סנדי הוק שלטה באש מזרחה על הכניסה למפרץ התחתון ועל כלי שיט במסע התקרבות למפרץ, וצפונה לתוך המפרץ לרבות על מיצר הנארוז. כל המצודות הללו צוידו בתותחים ארוכי וקצרי טווח, שסגרו באש תותחים כל אפשרות חדירה למפרץ (להמחשה, לוו את הקריאה במבט על המפה משמאל).
במהלך מלחמת העולם השנייה, שני האיים שבמפרץ התחתון: הופמן ו-סווינבורן, שימשו כמעגן לרשתות נגד צוללות, שגִדרו את מפרץ ניו יורק מהאוקיינוס האטלנטי, כדי להרחיק את צוללות האויב.
במהלך המאה ה-20, ובמיוחד החל משנת 1950, עם התפתחותם של כלי הטיס והצוללות, פחתה חשיבותם של המצודות, וההגנה התבססה על אמצעים מודרניים.
כל המצודות, למעט מחנה פורט המילטון (שהוא מחנה צבאי פעיל) ופורט לה פאייט שאינו קיים היום, פתוחים לביקורי הקהל הרחב.
ראו גם

מפרץ ניו יורק
מפרץ ניו יורק התחתון
ביאורים

↑  פורט לה פאייט הוקם על אי קטנטן שהורכב משונית אלמוגים בסמוך לפורט המילטון, ונשאר כמצודת אי. עם בניית גשר וארזאנו נארוז, מבני המצודה נהרסו, ועליהם נבנה העמוד המזרחי של הגשר.
הערות שוליים

↑  Hudson County New Jersey Street Map. Hagstrom Map Company Inc. 2008 ISBN 0-88097-763-9
↑  Upper New York Bay, Marvel Database
↑  No Title, New York Foundation, 2000
↑  Islands of the New York City: The 5 Boroughs and Their Major Islands, holidify.com
1 2  William C. Gaines, Coast Artillery Organizational History, 1917-1950 - Part I, Coast Artillery Regiments 1-196, The Coast Defense Journal, Volume 23, pp. 6-8, 25-27
1 2  Past and Present: Fort Lafayette, Brownstoner
↑  Kenneth T. Jackson. 1995. The Encyclopedia of New York City. The New-York Historical Society; Yale University Press; 1995. p. 149
↑  Wade, Arthur P. (2011). Artillerists and Engineers: The Beginnings of American Seacoast Fortifications 1794-1815. Mclean, Virginia: CDSG Press
↑  Fort Tilden, Gateway - National Recreation Area NY, NJ
↑  Fort Wadsworth, Gateway - National Recreation Area NY, NJ
↑  Fort Hancock ...., Gateway - National Recreation Area NY, NJ
| --- | --- |
בקרת זהויות :  NLI: 987007539460905171  GND: 4838967-5  LCCN: sh91005249  VIAF: 237478780   WorldCat (עם VIAF): 237478780 
פסל החירות
עירא אייזנשטיין

| --- | --- |

אייזנשטיין, שנות ה-80
 לידה:  26 בנובמבר 1906 ניו יורק, ארצות הברית 
 פטירה:  28 ביוני 2001 (בגיל 94) ניו יורק, ארצות הברית 
 מדינה:  ארצות הברית 
 השכלה:  אוניברסיטת קולומביה  בית המדרש לרבנים באמריקה 
 תקופת הפעילות:  ? – 28 ביוני 2001 
 בן או בת זוג:  ג'ודית קפלן 
 
הרב ד"ר עירא אייזנשטיין (באנגלית: Ira Eisenstein; ‏26 בנובמבר 1906 – 28 ביוני 2001) היה חתנו ושותפו של הרב מרדכי קפלן לייסודו של זרם היהדות הרקונסטרוקטיבית ומנהיג התנועה אחר מותו.
ביוגרפיה

נולד במנהטן, נכדו של יהודה דוד אייזנשטיין. בעל תואר דוקטור מאוניברסיטת קולומביה. בשנת 1931 הוסמך לרבנות קונסרבטיבית על ידי בית המדרש לרבנים באמריקה (JTS). שם פגש את מרדכי קפלן, הכיר את בתו, ג'ודית ונשא אותה לאשה. בהמשך פעל יחד עם רבו וחותנו להקמת מוסדות היהדות הרקונסטרוקטיבית ולעיצוב סידור התפילה שלה. במסגרת זו שימש כרב הקהילה הרקונסטרוקטיבית הראשונה, קהילת "אנשי אמת" בשיקגו. לאחר מכן כיהן כרב בית הכנסת הרקונסטרוקטיבי בלונג איילנד, ניו יורק.
ב-1968 הקים אייזנשטיין את בית המדרש לרבנים של התנועה (בית המדרש לרבנים ליהדות מתחדשת) בפילדלפיה. בין השנים 1959 ל-1970 היה נשיא האיגוד ליהדות רקונסטרוקטיבית (Jewish Reconstructionist Foundation) ובין השנים 1935 ל-1981 ערך את ביטאונה The Reconstructionist.
כתביו

Creative Judaism (1941)
The Ethics of Toleration Applied to Religious Groups in America (1941)
Judaism Under Freedom (1956)
What We Mean by Religion (1958)
Varieties of Jewish Belief (1966)
Reconstructing Judaism: An Autobiography (1986)
הערות שוליים

↑  יאיר שלג, האב הרוחני של המתנ"ס, באתר הארץ, 7 בפברואר 2002
| --- | --- |
בקרת זהויות :  NLI: 987007260598705171  CiNii: DA13279374  GND: 1136112804  ISNI: 0000 0000 8454 6246  LCCN: n87920971  NLA: 35059928  NTA: 113300182  RERO: 02-A012530880  SNAC: w6183vsp  VIAF: 91384607   WorldCat (עם VIAF): 91384607
ז'איר דה רוסה פינטו

ז'איר דה רוסה פינטו (בפורטוגזית: Jair Da Rosa Pinto;‏ 21 במרץ 1921 – 28 ביולי 2005), או בקיצור ז'איר, היה כדורגלן ומאמן ברזילאי, ששיחק בעמדת הקשר התקפי. הוא אחד מגדולי הכדורגלנים הברזילאים בשנות ה-40 וה-50, הזכור בעיקר בזכות הופעתיו בקמפיין מונדיאל 1950. ז'איר, ששיחק לעיתים בעמדת החלוץ מרכזי, נודע בסגנון המשחק החופשי והיכולות הטכניות שלו.
ביוגרפיה > קריירת מועדונים

פרק זה לוקה בחסר. אנא תרמו לוויקיפדיה ו.
ביוגרפיה > נבחרת ברזיל

ז’איר ערך את הופעת הבכורה במדי נבחרת ברזיל ב-5 במרץ 1940, בתבוסה 6–1 לארגנטינה, על אף שכבש את השער היחיד לזכותה. לאורך שנות ה-40 ז’איר שיחק בה בקביעות, כשהרגע הגדול ביותר שלו בתקופה זו הגיע בשנת 1944, כאשר כבש שלושער נגד אורוגוואי במשחק ידידות בסאו פאולו. הוא לקח חלק בנבחרת שסיימה כסגנית בטורנירי קופה אמריקה 1945 ו-1946, והיווה חלק חשוב בזכייתה בקופה אמריקה 1949, שנערך בברזיל. ז’איר סיים כמלך שערי הטורניר עם 9 שערים וכבש צמד בניצחון 0–7 על פרגוואי.
ביוגרפיה > נבחרת ברזיל > מונדיאל 1950

בשנת 1950 הכישרון של ז'איר הוערך ברחבי העולם, כאשר גביע העולם נערך בברזיל. לצד זיזיניו ואדמיר, ז'איר היה משחקניה הבולטים שעזרו לנבחרת להגיע להישגים בטורניר. הוא הבקיע שני שערים, הראשון בסיבוב הראשון בניצחון 0–4 על מקסיקו, והשני הגיע בסיבוב השני בניצחון 1–6 על ספרד. ז'איר פתח במרקנאסו נגד אורוגוואי, משחק שבו ברזיל הייתה זקוקה לתיקו כדי להיות אלופת העולם. במחצית הראשונה החמיץ מצב קורץ כאשר בעט לקורה, ומשם הפסידו 2–1 בתום המשחק. ההפסד הפך עבור הברזילאים לטרגדיה לאומית, שקיבלה את הכינוי "אסון המרקאנה".
ביוגרפיה > נבחרת ברזיל > אחרי 1950

מאוחר אחרי ההפסד במרקנאסו צוטט ז’איר אומר: "אני אקח את ההפסד הזה לקבר". הוא בהחלט קיבל זמן להרהר על ההפסד, כאשר לא שותף בה מאז עד ינואר 1956, אז ערך רק שתי הופעות נוספות במדי הנבחרת ופרש ממנה.
ביוגרפיה > אחרי הפרישה

ז’איר אימן מספר קבוצות, בהן סנטוס, פלמיירס ומאדוריירה שם התחיל את הקריירה ככדורגלן. ניתן לו קרדיט על כך שעזר להכניס את פלה, אחד מגדולי הכדורגלנים בכל הזמנים, לתוך הקבוצה סנטוס.
ז'איר נפטר ב-28 ביולי 2005 בגיל 84, כתוצאה מזיהום בריאות. נשיא ברזיל לשעבר, ז'איר בולסונארו, נולד ביום הולדתו ה-34 ונקרא על שמו.
תארים

אליפות ריו דה ז'ניירו: 1945
אליפות סאו פאולו: 1950
טורניר ריו-סאו פאולו: 1951
גביע ריו (לא רשמי): 1951
אליפות סאו פאולו (3): 1956, 1958, 1960
טורניר ריו-סאו פאולו: 1959
סגנית גביע העולם: 1950
קופה אמריקה: 1949
מלך השערים בקופה אמריקה: 1949
הנבחרת המצטיינת של גביע העולם: 1950
הערות שוליים

↑  הודעה על פטירה: ז’איר דה רוסה פינטו. פורסם בעיתון הגרדיאן בתאריך ה-16 באוגוסט 2005
↑  Craque do Palmeiras da década de 1950 inspirou nome de Jair Bolsonaro, Folha – שמו של ז’איר בולסונארו. 29 באוקטובר 2018(בפורטוגזית)
יורגוס ואסיליו

| --- | --- |

 לידה:  20 במאי 1931 (בן 93) פמגוסטה, קפריסין הבריטית 
 מדינה:  קפריסין 
 השכלה:  האוניברסיטה לטכנולוגיה ולכלכלה של בודפשט  אוניברסיטת לונדון 
 תפקיד:  נשיא קפריסין (28 בפברואר 1988–28 בפברואר 1993)  מנהיג מפלגה (1993–31 בנובמבר 1996)  חבר הפרלמנט הקפריסאי (6 ביוני 1996–31 ביוני 1999)  מנהיג מפלגה (1 בדצמבר 1996–2005) 
 מפלגה:  הדמוקרטים המאוחדים
 בן או בת זוג:  Androula Vassiliou 
 מספר צאצאים:  3 
 פרסים והוקרה:  דוקטור לשם כבוד מהאוניברסיטה לטכנולוגיה ולכלכלה של בודפשט (ערך בלתי־ידוע)  דוקטור לשם כבוד מאוניברסיטת אריסטו בסלוניקי (1990)  דוקטור לשם כבוד מאוניברסיטת קפריסין (ערך בלתי־ידוע)  דוקטור לשם כבוד מאוניברסיטת אתונה (ערך בלתי־ידוע)  הצלב הגדול של מסדר המושיע  אביר הצלב הגדול עם חגורה של מסדר ההצטיינות של הרפובליקה האיטלקית  צווארון מסדר הנסיך אנריקה  Grand Collar of the Order of the Nile  צלב גדול של לגיון הכבוד  דוקטור לשם כבוד מאוניברסיטת בלגרד  הצלב הגדול של מסדר ההצטיינות של הרפובליקה של קפריסין  מסדר ההצטיינות הלאומי המלטזי 
 
יורגוס ואסיליו (ביוונית: Γιώργος Βασιλείου‏, מכונה גם ג'ורג' ואסיליו; נולד ב-20 במאי 1931) הוא נשיאה לשעבר של קפריסין. כיהן בתפקיד בין השנים 1988–1993.
ביוגרפיה

ואסיליו נולד בפמגוסטה, קפריסין ב-1931. אביו, רופא עיניים במקצועו, היה חבר בכיר במפלגה הקומוניסטית של קפריסין (המפלגה הפרוגרסיבית של העם העובד, AKEL), ושירת כרופא במלחמת האזרחים ביוון. אמו הייתה רופאת שיניים.
הוא החל בלימודי רפואה בשווייץ. לאחר מלחמת העולם השנייה עבר עם משפחתו להונגריה, שם למד כלכלה והיה תלמידו של אימרה נוג'. עם פלישת ברית המועצות להונגריה, הוא עזב את המדינה ועבר ללמוד באוניברסיטת לונדון. ב-1962 הקים את מרכז המחקר המזרח-תיכוני, ועמד בראשו עד בחירתו לנשיאות ב-1988.
ואסיליו נבחר לנשיא קפריסין כמועמד עצמאי. הוא החזיק בתפקיד כהונה יחידה (עד 1993) ובמהלכה הוביל דיונים בניסיון לפתור את הסכסוך הקפריסאי, והנהיג רפורמות כלכליות ואזרחיות.
לאחר שהפסיד בבחירות לכהונה שנייה, ייסד את מפלגת הדמוקרטים החופשיים, ונבחר מטעמה ב-1996 לפרלמנט הקפריסאי, בו כיהן עד 2001. בשנים 1995–2005 היה נשיא האיחוד הדמוקרטי, לתוכו התמזגה מפלגת הדמוקרטים החופשיים. בשנים 1998–2003 עמד ואסיליו בראש צוות המשא ומתן לכניסת קפריסין אל האיחוד האירופי.
ואסיליו נשוי ואב לשלושה. אשתו אנדרולה ואסיליו הייתה חברת הפרלמנט הקפריסאי בשנים 1996–2006 וכיהנה כחברת הנציבות האירופית בשנים 2008–2014.
| --- | --- |
בקרת זהויות :  NLI: 987007292112305171  PLWABN: 9810592741505606  BnF: cb12118544r (data)  GND: 124218075  ISNI: 0000 0001 2096 4761  LCCN: n94032595  NLG: 32999  NTA: 153878517  SELIBR: 337292  SUDOC: 133689735  VIAF: 79062885   WorldCat (עם VIAF): 79062885 
ערך זה הוא קצרמרבנושא פוליטיקאים ובנושא קפריסין. אתם מוזמנים לתרום לוויקיפדיה ו.
איסבל סרלי

| --- | --- |

 לידה:  9 ביולי 1929 קונקורדיה, ארגנטינה 
 פטירה:  25 ביוני 2019 (בגיל 89) בואנוס איירס, ארגנטינה 
 שם במה:  Coca 
 שם לידה:  Hilda Isabel Gorrindo Sarli 
 מדינה:  ארגנטינה 
 תקופת הפעילות:  מ-1959 
 בן או בת זוג:  Armando Bó (1956–1981)   Armando Bó 
 מספר צאצאים:  2 
 פרופיל ב-IMDb
 
איסבל סרלי
איסבל סרלי (בספרדית: Isabel Sarli;‏ קונקורדיה, אנטרה ריוס, 9 ביולי 1935 – בואנוס איירס, ארגנטינה, 25 ביוני 2019) הייתה שחקנית ודוגמנית ארגנטינאית.
ביוגרפיה

סרלי נולדה בקונקורדיה, ארגנטינה למשפחה ענייה. עבדה כמזכירה על מנת לפרנס את משפחתה. היא קיבלה הצעה לדגמן, ובעקבות הצלחתה במקצוע זה עזבה את עבודה המקורית.
ב-1955 היא נבחרה למלכת היופי של ארגנטינה, ובמיס תבל עלתה לשלב 15 מועמדות הגמר, ונפגשה גם עם נשיא ארגנטינה חואן פרון.
ב-1956 היא פגשה בתוכנית טלוויזיה את הבמאי ארמנדו בו, שהציע לה לשחק בסרטו, וכך החלה קריירה שבמהלכה שיחקה במעל 30 סרטים.
סרלי הייתה אחת השחקניות הארגנטינאיות היחידות שהתפרסמו ברחבי העולם, והיו ידועות בתודעה העולמית, והיא נחשבה כסמל מין בארצה.
נפטרה בבואנוס איירס ב-25 ביוני 2019.
גראונד זירו

תצלום אוויר של גראונד זירו בניו יורק, במקום בו עמדו מגדלי התאומים, שנחרבו בעקבות פיגועי 11 בספטמבר
גראונד זירו (באנגלית: Ground Zero מילולית: קרקע האפס) הוא כינוי לאזור על פני הקרקע, שבו אירע פיצוץ. לרוב מקושר הביטוי עם הרס רב (טווח ההרס) שנוצר בעקבות פיצוץ גרעיני או פיצוץ גדול אחר במקום מסוים. המונח משמש גם ביחס לרעידות אדמה, מגפות ואסונות אחרים, כדי לסמן את הנקודה שבה הנזק הרב ביותר.
היסטוריה

מקור המונח הוא בפרויקט מנהטן, הפרויקט הצבאי האמריקני לפיתוח נשק גרעיני במלחמת העולם השנייה, שבעקבותיו הוטלו הפצצות הגרעיניות על הירושימה ונגסאקי.
בשנת 1946 השתמש הניו יורק טיימס במונח לראשונה, כאשר תיאר את "גראונד זירו" ביפן כ"חלק בקרקע שנמצא ישירות מתחת לפצצה שהתפוצצה, במיוחד פצצה אטומית". בתקופה זו עבר המונח משימוש צבאי לשימוש בציבור הרחב.
במהלך המלחמה הקרה, כונה בכינוי זה בצורה לא רשמית מרכזו החשוף של מבנה הפנטגון בוושינגטון, שנתפס כמטרה הסבירה ביותר אליה יכוון האויב את טיליו. במרכז הפנטגון אף הוקם בית קפה שנקרא "גראונד זירו קפה".
מרכז הסחר העולמי

בשנים האחרונות משמש המושג לכינוי האזור ההרוס שנותר במקום שבו עמדו מגדלי התאומים בניו יורק, שנפגעו וקרסו בפיגועי 11 בספטמבר, בשנת 2001. המגדלים קרסו בעקבות פגיעת שני מטוסים שרוסקו לתוכם, לאחר שנחטפו על ידי טרוריסטים מארגון הטרור אל-קאעידה. לאזור זה, המכונה באופן רשמי "אתר מרכז הסחר העולמי", השתרש בציבור השם "גראונד זירו". כיום הוקם במקום "מגדל החירות" במרכז הסחר העולמי החדש והאנדרטה הלאומית והמוזיאון לפיגועי 11 בספטמבר.
ראו גם

הנפת הדגל בגראונד זירו
הערות שוליים

↑  he.wikipedia, Abombdamage1945 svg: King of Heartsderivative work: יונהה at (2012-01-06), עברית:  הערכה לגבי גודל הנזק שנגרם בעת ההפצצה על הירושימה ונגסקי. פצצת מימן מודרנית עשויה להיות עשרות מונים חזקה יותר ולגרום לרמות דומות של נזק במרחק הגדול פי 2 עד 5 פעמים, נבדק ב-2023-11-21
| פיגועי 11 בספטמבר |
| --- | --- | --- |
| רקע | ההכנות לפיגועי 11 בספטמבר • פעולות החילוץ בתאומים • השפעות הפיגועים • תאוריות הקשר • הוועדה לחקר אירועי 11 בספטמבר |  |
| חטיפות המטוסים | טיסה 11 של אמריקן איירליינס • טיסה  175 של יונייטד איירליינס • טיסה 77 של אמריקן איירליינס • טיסה 93 של יונייטד איירליינס |  |
| אמנות ותרבות | 9/11 ההבדל הקטן • Tears in Heaven ‏• האדם הנופל • התייר ממגדלי התאומים • האנדרטה הלאומית והמוזיאון לפיגועי 11 בספטמבר • האנדרטה הלאומית לטיסה 93 • האנדרטה לזכר קרבנות אסון מגדלי התאומים (ירושלים) • הנפת הדגל בגראונד זירו • מגדלי התאומים (סרט) • טיסה 93 (סרט) • 11 בספטמבר (סרט) • פסטיבל הסרטים טרייבקה • צייטגייסט • הספירה • 9/11: בתוך חדר המלחמה של הנשיא |  |
| שונות | מרכז הסחר העולמי • מגדל החירות • מגדלי התאומים • גראונד זירו |  |
אתר ההנצחה בגראונד זירו בנגסאקי, מעל המקום בו התפוצצה הפצצה הגרעינית
נסאו

| --- | --- |
סמל נסאוסמל נסאו
נמל נסאו
נמל נסאו
 מדינה:  איי בהאמה איי בהאמה
 תאריך ייסוד:  1695
 על שם:  בית נסאו 
 שטח:  207 קמ"ר
 גובה:  34 מטרים
 אוכלוסייה:  ‏
  ‑ בעיר:  274,400 (2016)
  ‑ צפיפות:  2,639.2 נפש לקמ"ר (2008)
 קואורדינטות:  25°04′41″N 77°20′19″W﻿ / ﻿25.078055555556°N 77.338611111111°W﻿ / 25.078055555556; -77.338611111111 
 אזור זמן:  אזור זמן מזרחי
 http://www.nassauparadiseisland.com/
  מפת מיקום  מפה מפורטת   (למפת איי בהאמה מוגדלת) פריפורט קופרס טאון  אנדרוס טאון  קלרנס טאון  א ר ה ב  קובה איי טרקס וקייקוס  האוקיינוס האטלנטי הים הקריבי נסאו(למפת איי בהאמה רגילה) פריפורט קופרס טאון  אנדרוס טאון  קלרנס טאון  א ר ה ב  קובה איי טרקס וקייקוס  האוקיינוס האטלנטי הים הקריבי נסאו  he tabBackground:;tabBorder:#aaa;defaultTab:0;
 
חוף הים בעיר נסאו
נסאו (באנגלית: Nassau, נהגה נֶסוֹ) היא עיר הבירה המרכז המסחרי והכלכלי והעיר הגדולה ביותר של איי בהאמה. בעיר מתגוררים מעל ל-250,000 תושבים. בעיר מתגוררים קרוב ל-80% מכלל תושבי איי בהאמה. שדה התעופה הבינלאומי על שם לינדן פינדלינג, הגדול ביותר באיי הבהאמה, שוכן במרחק של 16 קילומטרים ממערב למרכז נסאו. השדה מפעיל טיסות יומיות לערים בממלכה המאוחדת, ארצות הברית, קנדה, ולערים מרכזיות בים הקריבי. מבחינה היסטורית נחשבה נסאו לביתם לשעבר של שודדי ים עד שבתחילת המאה ה-18 ביסס השלטון הבריטי את אחיזתו בעיר.
גאוגרפיה ואקלים

העיר נמצאת באי ניו פרובידנס, ואקלימה של העיר הוא טרופי. לחופיה שוכן נמל-ים עמוס וססגוני. העיר מציגה שילוב מעניין של אדריכלות ישנה וחדשה באותו אזור.
בקיץ הטמפרטורה עולה עד C°‏33 ואף יותר. בחורף מזג האוויר ממוזג בדרך כלל והטמפרטורות נעות בין C°‏20 ל-C°‏26 ביום. לעיתים נדירות בלבד יורדות הטמפרטורות מתחת ל-C°‏10, בכל עונות השנה.
העיר התפתחה בעשורים האחרונים כעיר תיירותית משתי סיבות עיקריות. קרבתה לארצות הברית (280 קילומטר ממיאמי, פלורידה) ואיסור הנסיעה לקובה על אזרחים אמריקניים איפשרו לעיר להתפתח כאתר נופש מצליח. רחוב ביי (BAY) במרכז העיר הוא הרחוב הראשי של העיר ובו חנויות רבות ובמבנים מהתקופה הקולוניאלית.
היסטוריה

העיר נוסדה בידי הבריטים באמצע המאה ה-17 ונקראה "צ'ארלס טאון" – "עירו של צ'ארלס". בשנת 1684 שרפו הספרדים את העיר כולה. לאחר ששוקמה ונבנתה מחדש ב-1695 שונה שם העיר ל"נסאו" על שם מלך אנגליה ויליאם השלישי לבית אורנז'-נסאו.
עד 1713 התפרסמה העיר כמקום מפגש פופולרי לשודדי ים. באותן שנים השתלטו רבי החובלים שודדי הים תומאס בורו ובנג'מין הורניגולד על העיר והכריזו עליה כרפובליקה פיראטית תוך שהם ממנים את עצמם להיות המושלים. קברניטים רבים ומוכרים חברו אליהם וביניהם שחור הזקן הידוע לשמצה.
ב-1718 בשלטון הבריטי הוחלט שיש להחזיר את השליטה בעיר. הקפטן והמושל בפועל של איי הבהאמה וודס רוגר'ס נבחר לתפקיד. הוא הצליח להדיח את שחור הזקן משלטונו והחזיר את העיר לשליטה בריטית. הוא שיקם את הממשל האזרחי והצליח להבריח ממנה את שודדי הים ששהו בה. לאחר מכן הוא עסק בניקיון ושיקום העיר והמבצר שעמד בה.
היסטוריה > ניסיונות כיבוש

במאה ה-18, בשנת 1703 כח משולב של הספרדים והצרפתים ניסה לכבוש את האי בלא הצלחה. ב-1776 כבשה ארצות הברית את האי במסגרת המהפכה האמריקאית והחזיקה בו לזמן קצר. בשנת 1782 הצליחו הספרדים לכבוש את האי. כח בפיקודו של מושל קובה דון חואן דה קאגיגל השתלט על האי עם כח של 5,000 חיילים. אנדרו דבוקס נשלח לאחר מכן לאי ומשימתו הייתה לשחרר את העיר. בכח קטן של 220 חיילים שנשאו 150 מוסקטים הוא הגיע לאי עליו שמר חיל מצב של 600 חיילים מאומנים. אף על פי כן דבוקס הכניע והניס את הספרדים ב-17 באפריל 1783 מבלי שנורתה ירייה אחת. אחרי שהורד הדגל הספרדי לא הונף יותר דגל זר באי.
ערים תאומות

ארצות הברית אולבני, ניו יורק, ארצות הברית
ארצות הברית דטרויט, מישיגן, ארצות הברית
ארצות הברית וינסטון סיילם, צפון קרוליינה, ארצות הברית
מקסיקו אקפולקו, מקסיקו
הרפובליקה העממית של סין שאנגחאי, הרפובליקה העממית של סין
איראן כיש, איראן
ארגנטינה פרנה, ארגנטינה
בנגט גוסטפסון

| --- | --- |

בנגט גוסטפסון
 לידה:  2 בדצמבר 1933 שוודיה הסטוודה, שוודיה
 פטירה:  15 במרץ 2019 (בגיל 85) שוודיה סטוקהולם, שוודיה
 מדינה:  שוודיה 
 השכלה:  האקדמיה הצבאית קרלברג  האקדמיה הצבאית הלאומית השוודית 
 השתייכות:   צבא שוודיה
 תקופת הפעילות:  1955–1994 (כ־39 שנים)
 דרגה:   גנרל
 תפקידים בשירות
 המפקד העליון
 
סטן בנגט גוסטף גוסטפסון (בשוודית: Sten Bengt Gustaf Gustafsson;‏ 2 בדצמבר 1933 - 15 במרץ 2019) היה גנרל שוודי אשר היה המפקד העליון (מקביל לרמטכ"ל) השביעי של צבא שוודיה.
ביוגרפיה

גוסטפסון נולד בהסטוודה ב-2 בדצמבר 1933. הוא סיים את לימודיו ב-1950 ועבד זמן קצר בתחנת דלק. לאחר מכן עבד בסוכנות לביטוח סוציאל ועבר קורסים במתמטיקה מעשית, אווירודינמיקה, אווירונאוטיקה, מנועי מטוסים וחומרים. הוא קיבל רישיון טיס, אולם לא נהנה מהטיסה. ב-1955 הוא התגייס לצבא שוודיה ולמד במכללת הסגל המלכותית. ב-1961 הוא הועלה לדרגת לויטננט. ב-1966 הוא החל ללמוד באקדמיה הצבאית המלכותית, ושנה לאחר מכן קודם לדרגת האופטמן. בין 1971–1982 הוא למד במכללה הלאומית להגנה. ב-1972 הוא הועלה לדרגת מאיור, וב-1974 הועלה לדרגת אוברסט-לויטננט. ב-1979 הוא מונה למפקד גדוד ברגימנט אלבסבורג. ב-1981 הועלה לדרגת אוברסט ומונה למפקד רגימנט ההנדסה ה-1. ב-1982 הוא מונה למזכיר במשרד ההגנה. ב-1984 הוא הועלה ישירות לדרגת גנרל-לויטננט, כאשר הוא מדלג על דרגת גנרל-מיור, ומונה למפקד המחוז הצבאי נורלנד. ב-30 בספטמבר 1986 הוא הועלה לדרגת גנרל ומונה למפקד העליון (מקביל לרמטכ"ל) של הצבא. ב-30 בספטמבר 1994 הוא סיים את תפקידו ופרש מהצבא.
הוא נפטר בסטוקהולם ב-15 במרץ 2019.
אייזיאה תומאס

ערך זה עוסק בכדורסלן עבר. אם התכוונתם למשמעות אחרת, ראו .
| --- | --- |

 לידה:  30 באפריל 1961 (בן 63) שיקגו שבאילינוי
 עמדה:  רכז
 גובה:  1.83 מטר
 מספר:  11
 מכללה:  אוניברסיטת אינדיאנה
 דראפט:  בחירה מספר 2, 1981 דטרויט פיסטונס
 היכל התהילה:  היכל התהילה של המכללות (2006) היכל התהילה של הכדורסל (2000)
 קבוצות כשחקן
 1981–1994:  דטרויט פיסטונס
 הישגים כשחקן
 2 זכיות באליפות ה-NBA‏ (1989, 1990)   MVP של סדרת הגמר (1990)   12 בחירות למשחק האולסטאר (1982–1993)   פעמיים ה-MVP של משחק האולסטאר (1984, 1986)   3 בחירות לחמישיית העונה הראשונה (1984–1986)   2 בחירות לחמישיית העונה השנייה (1983, 1987)   בחירה לחמישיית הרוקיז של העונה (1982)   זכייה באליפות ליגת המכללות (1981)   אחד מ-50 השחקנים הגדולים בתולדות ה-NBA
 קבוצות כמאמן
 2000–2003 2006–2008   2009–2012:  אינדיאנה פייסרס   ניו יורק ניקס   אוניברסיטת פלורידה אינטרנשיונל
 קבוצות כג'נרל מנג'ר
 1994–1997   2003–2008:  טורונטו ראפטורס   ניו יורק ניקס
אייזיאה לורד תומאס השלישי (באנגלית: Isiah Lord Thomas III; נולד ב-30 באפריל 1961, שיקגו, אילינוי, ארצות הברית) הוא כדורסלן ומאמן לשעבר בליגת ה-NBA. תומאס מזוהה עם קבוצת דטרויט פיסטונס בה שיחק לאורך כל הקריירה שלו. תומאס נחשב לאחד מהשחקנים והרכזים הטובים ששיחקו בליגת ה-NBA בכל הזמנים, נבחר לאחד מ-50 השחקנים הגדולים בתולדות ה-NBA בחגיגות היובל לליגה ב-1996, נבחר שתים עשרה פעמים למשחק האולסטאר של הליגה ונבחר להיכל התהילה של הכדורסל בשנת 2000. תומאס הוא מאמנן לשעבר של הקבוצות אינדיאנה פייסרס והניו יורק ניקס.
ביוגרפיה

תומאס נולד בשיקגו שבאילינוי, הצעיר מבין תשעה ילדים למרי ולאייזיאה לורד תומאס השני. לאחר הולדתו נפרדו הוריו והוא גדל עם אמו ואחיו. כבר מגיל צעיר הצטיין בכדורסל, הוא למד בתיכון סיינט ג'וזף שבפרבר ווסטצ'סטר של שיקגו וסייע לקבוצת בית הספר להגיע עד גמר אליפות אילינוי לתיכונים.
ביוגרפיה > קריירה במכללות

תומאס שיחק בקבוצת הכדורסל של אוניברסיטת אינדיאנה, בין השנים 1979 ל-1981, תחת המאמן בובי נייט. בשנתו הראשונה זכתה הקבוצה באליפות ליגת הביג-10 ועד לשלב 16 האחרונות בטורניר אליפות המכללות בכדורסל. הוא השיג בעונה זו ממוצע של 14.6 נקודות ו-5.5 אסיסטים למשחק. בשנתו השנייה מונה לקפטן הקבוצה, הוא רשם במהלך העונה ממוצע של 16 נקודות ו-5.8 אסיסטים למשחק. תומאס הוביל את אינדיאנה לזכייה נוספת באליפות הביג-10 ולזכייה באליפות טורניר המכללות של ה-NCAA. הוא נבחר ל-MVP של הטורניר וכן לחמישיית העונה ב-NCAA. לאחר עונה זו הציג עצמו כמועמד לבחירה בדראפט ל-NBA.